Document ID: /roh_data/filtered/fineweb-2-filterrobots_roh.jsonl.gz/30290

Sur Schiers han ins pudì stizzar ier l'avantmezdi in fieu da rumida, ch'era ord controlla, grazia al sustegn d'in helicopter. Naginas persunas èn vegnidas blessadas. Sco la polizia chantunala scriva è dentant ina surfatscha da radund 1 hectara prada vegnida donnegiada.
Il fieu da rumida lubì, en il territori Grüscher Älpli, è probabel daventà incontrollabel pervia dal suffel. Perquai ch'il territori è maltransibel, han ils pumpiers dal Partenz Anteriur survegnì sustegn d'in helicopter. La polizia ha instradà retschertgas pervi da la causa da l'incendi.